Rundskriv nr. 01/2017

Til alle avdelinger Oslo, 3. januar 2017

v/ leder Vår ref: AAA/sal

**Årsmøte i avdelingene og i bedriftsgruppene 2017**

Vi vil minne om at årsmøter i avdelingene skal være avholdt innen 31. mars, jfr. Normalvedtekter for avdelinger § 4.1.

Forbundet ber avdelingene sende inn kopi av revidert regnskap og årsberetning, samt oversikt over nyvalgt styre innen 1 mnd etter avholdt årsmøte. Dette er i henhold til Normalvedtekter for avdelinger § 1.7. Skjema for innrapportering av styre ligger vedlagt.

Videre gjør vi oppmerksom på at eventuelle endringer i avdelingskontingentens størrelse må meldes særskilt til forbundet sentralt ved medlemsservice. Kontingentendringer vedtatt på avdelingens årsmøte utover minstekontingent effektueres fra 1.1.2018.

I forbindelse med årsmøter/hedring av jubilanter i avdelingene får forbundet mange henvendelser om merker og diplomer. Forbundet ber om at disse henvendelser gjøres skriftlig og sendes til forbundet sentralt enten per e-post: postkasse@flt.no eller per post: FLT, Postboks 8906, Youngstorget, 0028 Oslo. På samme måte ønsker vi at eventuelle invitasjoner til forbundets ledelse vedrørende deltakelse på årsmøter i avdelingene sendes postkasse@flt.no.

Vi gjør også oppmerksom på at landsmøtet i 2013 endret rammevedtektene for bedriftsgrupper, årsmøtene i disse skal nå avholdes innen utgangen av februar. Vi forutsetter at avdelingene videresender rundskrivet til bedriftsgruppene i avdelingen.

Med vennlig hilsen

Forbundet for Ledelse og Teknikk

Arnstein Aasestrand

2. nestleder

Vedlegg: ”Til hjelp ved årsmøteforberedelser”, ”Bedriftsskjema” og ”Styreskjema”

